7.

Príloha VII sa mení takto: a) Vkladá sa toto ustanovenie NCO.OP.101: „NCO.OP.101 Kontrola a nastavenia výškomera a) Veliaci pilot pred každým odletom skontroluje správne fungovanie výškomera. b) Veliaci pilot použije správne nastavenia výškomera vo všetkých fázach letu, pričom zohľadní všetky postupy stanovené štátom letiska alebo štátom vzdušného priestoru.“; b) Ustanovenie NCO.OP.105 sa vypúšťa; c) Ustanovenia NCO.OP.110, NCO.OP.111 a NCO.OP.112 sa nahrádzajú takto: „NCO.OP.110 Letiskové prevádzkové minimá – letúny a vrtuľníky a) Pri letoch s priblížením podľa prístrojov (IFR) veliaci pilot stanoví letiskové prevádzkové minimá pre každé letisko odletu, cieľové letisko alebo náhradné letisko, ktoré sa plánuje použiť, s cieľom zabezpečiť separáciu lietadla od terénu a prekážok a zmierniť riziko straty vizuálnej orientácie počas vizuálneho úseku priblížení podľa prístrojov. b) V letiskových prevádzkových minimách sa musia podľa potreby zohľadniť tieto prvky: 1. typ, výkonnosť a letové vlastnosti lietadla; 2. vybavenie, ktoré je na palube lietadla k dispozícii na navigáciu, nadviazanie vizuálnej orientácie a/alebo na riadenie dráhy letu pri vzlete, priblížení, pristátí a pri nevydarenom priblížení; 3. všetky podmienky alebo obmedzenia uvedené v letovej príručke lietadla (AFM); 4. rozmery a vlastnosti vzletových a pristávacích dráh/plôch konečného priblíženia a vzletu (FATO), ktoré možno použiť; 5. primeranosť a výkonnosť prostriedkov a infraštruktúry, ktoré sú k dispozícii na priblíženie za podmienok letu za viditeľnosti a podľa prístrojov; 6. bezpečné nadmorské výšky/výšky nad prekážkami (OCA/OCH) pre postupy priblíženia podľa prístrojov (IAP), ak sú stanovené; 7. prekážky v oblastiach počiatočného stúpania a bezpečnostné odstupy od nich; 8. spôsobilosť a príslušné prevádzkové skúsenosti veliaceho pilota; 9. IAP, ak je stanovený; 10. charakteristiky letiska a typ prípadne dostupných leteckých navigačných služieb (ANS); 11. všetky prípadné minimá vyhlásené štátom letiska; 12. podmienky predpísané v akýchkoľvek osobitných schváleniach pre prevádzku za nízkej viditeľnosti (LVO) alebo prevádzku s prevádzkovými zápočtami. NCO.OP.111 Letiskové prevádzkové minimá – 2D a 3D priblíženia a) Výška rozhodnutia (DH), ktorá sa má použiť pri 3D priblížení alebo 2D priblížení pomocou techniky konečného priblíženia stálym klesaním (CDFA), nesmie byť menšia ako najväčšia z týchto výšok: 1. bezpečná výška nad prekážkami (OCH) pre danú kategóriu lietadla; 2. DH alebo minimálna výška zostupu (MDH) pri uverejnenom postupe priblíženia, ak sa vyžaduje; 3. systémové minimum uvedené v tabuľke 1; 4. minimálna výška rozhodnutia podľa letovej príručky lietadla alebo rovnocenného dokumentu, ak je uvedená. b) MDH pre 2D priblíženie bez použitia techniky CDFA nesmie byť menšia ako najväčšia z týchto výšok: 1. bezpečná výška nad prekážkami (OCH) pre danú kategóriu lietadla; 2. minimálna výška zostupu (MDH) pri uverejnenom postupe priblíženia, ak sa vyžaduje; 3. systémové minimum uvedené v tabuľke 1; alebo 4. minimálna výška zostupu (MDH) podľa letovej príručky lietadla, ak je uvedená. Tabuľka 1 Systémové minimá Zariadenie Najnižšia DH/MDH (ft) ILS/MLS/ GLS 200 GNSS/SBAS (LPV) 200 Presný približovací radar (PAR) 200 GNSS/SBAS (LP) 250 GNSS (LNAV) 250 GNSS/Baro-VNAV (LNAV/VNAV) 250 Priblíženie vrtuľníka s využitím bodu v priestore 250 Lokalizátor (LOC) so zariadením na meranie vzdialenosti (DME) alebo bez neho 250 SRA (končiace vo vzdialenosti ½ námornej míle) 250 SRA (končiace vo vzdialenosti 1 námornej míle) 300 SRA (končiace vo vzdialenosti 2 alebo viac námorných míľ) 350 VOR 300 VOR/DME 250 NDB 350 NDB/DME 300 VDF 350“; NCO.OP.112 Letiskové prevádzkové minimá – lety letúnov po okruhu a) Minimálna výška zostupu (MDH) pre priblíženie letúnov okruhom nesmie byť menšia ako najväčšia z týchto výšok: 1. uverejnená bezpečná výška nad prekážkami (OCH) pre let po okruhu pre danú kategóriu letúnov; 2. minimálna výška pre let po okruhu odvodená z tabuľky 1 alebo 3. DH/MDH predchádzajúceho postupu IAP. b) Minimálna dohľadnosť pre priblíženie letúnov okruhom musí byť na úrovni najväčšej z týchto výšok: 1. dohľadnosť pre let po okruhu pre danú kategóriu letúna, ak bola uverejnená alebo 2. minimálna dohľadnosť odvodená z tabuľky 1. Tabuľka 1 MDH a minimálna dohľadnosť pre let po okruhu podľa kategórie letúna Kategória letúna A B C D MDH (ft) 400 500 600 700 Minimálna VIS (m) 1 500 1 500 2 400 3 600 “; d) V ustanovení NCO.OP.135 sa písmeno b) nahrádza takto: „b) Pred začatím letu sa veliaci pilot oboznámi so všetkými dostupnými meteorologickými informáciami, ktorú sa týkajú plánovaného letu. Príprava na let, ktorý neprebieha v blízkosti miesta odletu, a na každý let podľa IFR zahŕňa: 1. štúdium dostupných aktuálnych meteorologických správ a predpovedí a 2. plánovanie náhradného postupu s cieľom pripraviť sa na možnosť, že by sa let z dôvodu meteorologických podmienok nemohol dokončiť podľa plánu.“; e) Ustanovenia NCO.OP.140, NCO.OP.141 a NCO.OP.142 sa nahrádzajú takto: „NCO.OP.140 Náhradné cieľové letiská – letúny V prípade letov IFR veliaci pilot v letovom pláne určí aspoň jedno náhradné cieľové letisko, pokiaľ z dostupných aktuálnych meteorologických informácií v cieli na obdobie od 1 hodiny pred predpokladaným časom príletu do 1 hodiny po ňom, resp. od skutočného času odletu do 1 hodiny po predpokladanom čase príletu – podľa toho, ktoré obdobie je kratšie – nevyplýva výška základne najnižšej vrstvy oblačnosti aspoň 1 000 ft nad DH/MDH pre dostupný postup priblíženia podľa prístrojov (IAP) a viditeľnosť najmenej 5 000 m. NCO.OP.141 Náhradné cieľové letiská – vrtuľníky V prípade letov IFR veliaci pilot v letovom pláne určí aspoň jedno náhradné cieľové letisko, pokiaľ z dostupných aktuálnych meteorologických informácií v cieli na obdobie od 1 hodiny pred predpokladaným časom príletu do 1 hodiny po ňom, resp. od skutočného času odletu do 1 hodiny po predpokladanom čase príletu – podľa toho, ktoré obdobie je kratšie – nevyplýva výška základne najnižšej vrstvy oblačnosti aspoň 1 000 ft nad DH/MDH pre dostupný postup IAP a viditeľnosť najmenej 3 000 m. NCO.OP.142 Náhradné cieľové letiská – postupy priblíženia podľa prístrojov Veliaci pilot vyberie letisko ako náhradné cieľové letisko, iba ak: a) je na cieľovom letisku alebo náhradnom cieľovom letisku k dispozícii IAP, ktorý nevyužíva GNSS, alebo b) sú splnené všetky tieto podmienky: 1. palubné zariadenie GNSS má funkciu SBAS; 2. cieľové letisko, každé náhradné cieľové letisko a trať medzi nimi sa nachádzajú v oblasti s pokrytím SBAS; 3. predpokladá sa, že pri neočakávanej nedostupnosti SBAS bude k dispozícii ABAS; 4. je vybraný IAP (buď na cieľovom alebo náhradnom cieľovom letisku), ktorý nezávisí od dostupnosti SBAS; 5. vhodný postup pre nepredvídané okolnosti umožňuje bezpečné vykonanie letu v prípade nedostupnosti GNSS.“; f) Vkladajú sa tieto ustanovenia NCO.OP.143 a NCO.OP.144: „NCO.OP.143 Plánovacie minimá náhradných cieľových letísk – letúny Letisko sa neuvedie ako náhradné cieľové letisko, pokiaľ z dostupných aktuálnych meteorologických informácií na obdobie od 1 hodiny pred predpokladaným časom príletu do 1 hodiny po ňom, resp. od skutočného času odletu do 1 hodiny po predpokladanom čase príletu – podľa toho, ktoré obdobie je kratšie – nevyplýva, že: a) v prípade náhradného letiska, ktoré umožňuje priblíženie podľa prístrojov s DH menšou ako 250 ft, 1. výška základne najnižšej vrstvy oblačnosti bude aspoň 200 ft nad výškou rozhodnutia (DH) alebo minimálnou výškou zostupu (MDH) na priblíženie podľa prístrojov a 2. viditeľnosť bude aspoň 1 500 m alebo b) v prípade náhradného letiska, ktoré umožňuje priblíženie podľa prístrojov s DH alebo MDH 250 ft alebo viac, 1. výška základne najnižšej vrstvy oblačnosti bude aspoň 400 ft nad DH alebo MDH na priblíženie podľa prístrojov a 2. viditeľnosť bude aspoň 3 000 m alebo c) v prípade náhradného letiska bez postupu IAP, 1. výška základne najnižšej vrstvy oblačnosti bude aspoň vyššia z hodnôt 2 000 ft/minimálna bezpečná výška IFR a 2. viditeľnosť bude aspoň 5 000 m. NCO.OP.144 Plánovacie minimá náhradných cieľových letísk – vrtuľníky Letisko sa neuvedie ako náhradné cieľové letisko, pokiaľ z dostupných aktuálnych meteorologických informácií na obdobie od 1 hodiny pred predpokladaným časom príletu do 1 hodiny po ňom, resp. od skutočného času odletu do 1 hodiny po predpokladanom čase príletu – podľa toho, ktoré obdobie je kratšie – nevyplýva, že: a) v prípade náhradného letiska s postupom IAP: 1. výška základne najnižšej vrstvy oblačnosti bude aspoň 200 ft nad DH alebo MDH na IAP a 2. viditeľnosť bude aspoň 1 500 m cez deň alebo 3 000 m v noci alebo b) v prípade náhradného letiska bez postupu IAP: 1. výška základne najnižšej vrstvy oblačnosti bude aspoň vyššia z hodnôt 2 000 ft/minimálna bezpečná výška IFR a 2. viditeľnosť bude aspoň 1 500 m cez deň alebo 3 000 m v noci.“; g) V ustanovení NCO.OP.160 sa písmená a) a b) nahrádzajú takto: „a) Veliaci pilot začne alebo bude pokračovať v lete podľa VFR, iba ak sa v najnovších dostupných meteorologických informáciách uvádza, že poveternostné podmienky na trati a na mieste plánovaného pristátia budú v predpokladanom čase prevádzky na úrovni príslušných prevádzkových miním pre let podľa VFR alebo budú lepšie. b) Veliaci pilot začne alebo bude pokračovať v lete podľa IFR na plánované cieľové letisko, iba ak sa v najnovších dostupných meteorologických informáciách uvádza, že v predpokladanom čase príletu budú meteorologické podmienky v cieľovom alebo aspoň v jednom náhradnom cieľovom letisku na úrovni príslušných letiskových prevádzkových miním alebo budú lepšie.“; h) Ustanovenie NCO.OP.175 sa nahrádza takto: „NCO.OP.175 Podmienky vzletu – letúny a vrtuľníky Veliaci pilot sa musí pred začatím vzletu presvedčiť o tom, že: a) podľa dostupných informácií nebudú meteorologické podmienky na letisku alebo mieste prevádzky a stav vzletovej a pristávacej dráhy/FATO, ktorá sa má použiť, brániť bezpečnému vzletu a odletu a b) prevádzkové minimá vybraného letiska sú v súlade so všetkými týmito aspektmi: 1. prevádzkové pozemné zariadenia; 2. prevádzkové palubné systémy; 3. výkonnosť lietadla; 4. kvalifikácia letovej posádky.“; i) Ustanovenia NCO.OP.205 a NCO.OP.206 sa nahrádzajú takto: „NCO.OP.205 Podmienky na priblíženie a pristátie – letúny Veliaci pilot sa musí pred začatím priblíženia na pristátie presvedčiť o tom, že: a) podľa dostupných informácií nebudú meteorologické podmienky na letisku alebo mieste prevádzky a stav vzletovej a pristávacej dráhy, ktorá sa má použiť, brániť bezpečnému priblíženiu, pristátiu alebo postupu nevydareného priblíženia a b) prevádzkové minimá vybraného letiska sú v súlade so všetkými týmito aspektmi: 1. prevádzkové pozemné zariadenia; 2. prevádzkové palubné systémy; 3. výkonnosť lietadla a 4. kvalifikácia letovej posádky. NCO.OP.206 Podmienky na priblíženie a pristátie – vrtuľníky Veliaci pilot sa musí pred začatím priblíženia na pristátie presvedčiť o tom, že: a) podľa dostupných informácií nebudú meteorologické podmienky na letisku alebo mieste prevádzky a stav plochy konečného priblíženia a vzletu (FATO), ktorá sa má použiť, brániť bezpečnému priblíženiu, pristátiu alebo postupu nevydareného priblíženia a b) prevádzkové minimá vybraného letiska sú v súlade so všetkými týmito aspektmi: 1. prevádzkové pozemné zariadenia; 2. prevádzkové palubné systémy; 3. výkonnosť lietadla; 4. kvalifikácia letovej posádky.“; j) Ustanovenie NCO.OP.210 sa nahrádza takto: „NCO.OP.210 Začatie a pokračovanie priblíženia – letúny a vrtuľníky a) Ak je rozhodujúca RVR vzletovej a pristávacej dráhy, ktorá sa má použiť na pristátie, menšia ako 550 m (alebo ako akákoľvek nižšia hodnota stanovená v súlade so schválením podľa SPA.LVO), potom sa nesmie pokračovať v priblížení podľa prístrojov: 1. za bod, v ktorom je lietadlo 1 000 ft nad nadmorskou výškou letiska alebo 2. do úseku konečného priblíženia, ak je DH alebo MDH viac ako 1 000 ft. b) Ak sa nenadviaže požadovaná vizuálna orientácia, nevydarené priblíženie sa vykoná pri DA/DH alebo MDA/MDH alebo pred ňou. c) Ak sa požadovaná vizuálna orientácia neudrží po DA/DH alebo MDA/MDH, potom sa urýchlene vykoná opakovanie okruhu.“